पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज कस्बे के सामुदायिक स्वास्थ्य केंद्र में मंगलवार को इंसानियत को शर्मसार करने वाली घटना सामने आई। एक युवक का शव ले जाने के लिए एंबुलेंस की मांग की तो अस्पताल प्रशासन ने एंबुलेंस खराब होने का हवाला देकर मना कर दिया। इस पर मृतक के परिजनाें काे बाइक से ही शव ले जाना पड़ा। इस घटना का वीडियो वायरल हुआ ताे जिम्मेदाराें ने मीडिया से पहले ताे कहा अस्पताल की एंबुलेंस खराब पड़ी है। साथ ही यह भी कहा कि शव ले जाने के लिए एंबुलेंस नहीं दी जाती है।
बताया जा रहा है कि मंगलवार देर रात बांसथूनी गांव से सामुदायिक स्वास्थ्य केंद्र के इमरजेंसी वार्ड में एक बाइक पर युवक को बिठाकर दो लोग पहुंचे थे। अस्पताल पहुंचते ही युवक को डॉक्टरों ने मृत घोषित कर दिया। डॉक्टर का कहना था कि पहले ही उसकी माैत हो चुकी थी। इसके बाद परिजनों ने अस्पताल प्रशासन से शव ले जाने के लिए एंबुलेंस की मांग की, लेकिन उन्हें बताया गया कि एंबुलेंस नहीं है। इसके बाद वे लोग किसी तरह बाइक पर ही शव लेकर रवाना हो गए। मृतक बांसथूनी निवासी धनराज सहरिया बताया गया है।
यह बोले जिम्मेदार अस्पताल की एंबुलेंस खराब पड़ी है। शव ले जाने के लिए एंबुलेंस नहीं दी जाती।- डॉ. प्रदीप नामदेव^उनके बजट की राशि कोविड-19 में नहीं जाती है तो जल्द ही अस्पताल के लिए एंबुलेंस उपलब्ध करवा दी जाएगी।निर्मला सहरिया, क्षेत्रीय विधायक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn